SL Uradni list Evropske unije L 20/13

UREDBA KOMISIJE (ES) št. 79/2007

z dne 26. januarja 2007

o izdaji uvoznih dovoljenj na podlagi zahtevkov, vloženih od 15. do 19. januarja 2007 v okviru tarifne kvote, odprte z Uredbo (ES) št. 2021/2006 za riž s poreklom iz držav AKP in čezmorskih držav ter ozemelj (ČDO)

KOMISIJA EVROPSKIH SKUPNOSTI JE –

ob upoštevanju Pogodbe o ustanovitvi Evropske skupnosti,

ob upoštevanju Uredbe Sveta (ES) št. 1785/2003 z dne 29. septembra 2003 o skupni ureditvi trga za riž (1),

ob upoštevanju Uredbe Komisije (ES) št. 1301/2006 z dne 31. avgusta 2006 o določitvi skupnih pravil za upravljanje uvoznih tarifnih kvot za kmetijske proizvode, ki se upravljajo s sistemom uvoznih dovoljenj (2), ter zlasti člena 7(2),

ob upoštevanju naslednjega:

(1) Uredba Komisije (ES) št. 2021/2006 (3) je odprla skupno letno uvozno tarifno kvoto 160 000 ton riža, izraženo v protivrednosti oluščenega riža, od tega 125 000 ton s poreklom iz držav AKP (zaporedna številka 09.4187), 25 000 ton s poreklom iz Nizozemskih Antilov in Arube (zaporedna številka 09.4189), 10 000 ton s poreklom iz najmanj razvitih ČDO (zaporedna številka 09.4190) in letno tarifno kvoto lomljenega riža za 20 000 ton (zaporedna številka 09.4188).

(2) Za kvoto z zaporedno številko 09.4187 je člen 3 Uredbe (ES) št. 2021/2006 določil količino 41 668 ton, ki je na voljo za podobdobje januarja. Za kvoto z zaporedno številko 09.4188 je člen 5 Uredbe (ES) št. 2021/2006 določil količino 10 000 ton, ki je na voljo za podobdobje januarja. Za kvoto z zaporedno številko 09.4188 je člen 9(1)(a) Uredbe (ES) št. 2021/2006 določil količino 8 334 ton, ki je na voljo za podobdobje januarja. Za kvoto z zaporedno številko 09.4188 je člen 9(1)(b) Uredbe (ES) št. 2021/2006 določil količino 3 334 ton, ki je na voljo za podobdobje januarja.

(3) Iz sporočila v skladu s členom 17(a) Uredbe (ES) št. 2021/2006 izhaja, da zahtevki za kvoto z zaporedno številko 09.4187, predloženi od 15. do 19. januarja 2007 v skladu s členom 13 navedene uredbe, zajemajo količino v enakovredni količini oluščenega riža, ki presega razpoložljivo količino. Zato je treba z določitvijo koeficienta dodelitve, ki se bo uporabil za zahtevane količine, določiti, v kakšnem obsegu se lahko izdajo uvozna dovoljenja.

(4) Prav tako je treba za kvote z zaporednimi številkami 09.4188, 09.4189 in 09.4190 določiti količine, ki se prenesejo v naslednje podobdobje, ter določiti skupne količine, ki so na voljo za vsako kvoto –

SPREJELA NASLEDNJO UREDBO:

Člen 1

1. Na podlagi zahtevkov za uvozna dovoljenja za riž s poreklom iz AKP/ČDO iz kvot z zaporednimi številkami 09.4187, 09.4188, 09.4189, 09.4190, navedenih v Uredbi (ES) št. 2021/2006, predloženih od 15. do 19. januarja 2007, se izdajo dovoljenja za zahtevane količine, za katere se uporabi koeficient dodelitve iz Priloge k tej uredbi.

2. Količine, ki so na voljo v podobdobju meseca januarja 2007, ki se prenesejo v naslednje podobdobje, in skupne količine, ki so na voljo za podobdobje meseca maja 2007, so določene v Prilogi.

Člen 2

Ta uredba začne veljati na dan objave v Uradnem listu Evropske unije.

Ta uredba je v celoti zavezujoča in se neposredno uporablja v vseh državah članicah. V Bruslju, 26. januarja 2007 Za Komisijo Jean-Luc DEMARTY Generalni direktor za kmetijstvo in razvoj podeželja

(1) UL L 270, 21.10.2003, str. 96. Uredba, kakor je bila nazadnje spremenjena z Uredbo (ES) št. 797/2006 (UL L 144, 31.5.2006, str. 1).

(2) UL L 238, 1.9.2006, str. 13.

(3) UL L 384, 29.12.2006, str. 61.